钦定古今图书集成/明伦汇编/闺媛典/第144卷 > 任某妻朱氏
## 钦定古今图书集成/明伦汇编/闺媛典/第144卷 > 任某妻朱氏

按《旌德县志》：朱氏名璧枝，许字任氏子。任氏子未娶
而先纳妾，父怒曰：“是尚可与女耶？”将渝盟，女知，剪发
自誓。父不获已，仍归任。归三日而妾生子，朱曰：“‘吾子
也’。居二载，夫亡，父往唁，告女曰：‘任子之负若深矣，若
善自爱，何所不可容’？女曰：‘宁彼负儿，儿不负彼’。父怒
骂曰：‘𫘤女子乃为轻薄儿，閟恤一生’”，欲携之归，即逃
匿不出，食贫力作，抚妾所生子，终其身。郡守以闻于
朝，下礼部，未报而卒。